शिर्डी. फेमस धार्मिक स्थल शिर्डी में बढ़ते अपराधिक घटनाओं के मद्देनजर अब रात 11 बजे से सुबह 5 बजे तक सभी प्रकार के व्यवहार बंद रखने का महत्वपूर्ण निर्णय लिया गया है। यह निर्णय पुलिस और शिर्डी ग्रामस्थ की संयुक्त बैठक में लिया गया है। शिर्डी के उप विभागीय पुलिस आयुक्त सागर पाटिल ने यह निर्णय लिये जाने की पुष्टि की है। इन घटनाओं की वजह से लिया फैसला...
- शिर्डी से करीब नगर-मनमाड महामार्ग पर एक व्यक्ति की एक मार्च को गोलीमार कर हत्या कर दी गई थी।
- इससे पहले 22 जनवरी को एक विवाह समारोह में शिर्डी के ही एक धर्मशाला में 8 लाख के गहने चुरा लिये गये थे।
- 26 दिसंबर को गोलीबारी की एक घटना में 25 वर्षीय युवक को मौत के घाट उतार दिया गया था।
- दरअसल इस प्रकार की गंभीर घटनाओं के अलावा जेब काटना और मोबाइल चोरी करने जैसी अनेकों घटनाएं इन दिनों शिर्डी में हो रही थीं।
- कुछ एक मामलों में दूसरे राज्यों से आई महिलाओं को बच्चों से चोरी कराते भी पुलिस ने पकड़ा था। बताया जा रहा है कि चूंकि शिर्डी में आपराधिक घटनाएं बढ़ती ही जा रही थी।
बैठक में लिया गया फैसला
- सोमवार को पुलिस और शिर्डी ग्रामस्थ के बीच हुई संयुक्त बैठक में मंगलवार की रात 11 बजे से सुबह 5 बजे के दरम्यान होटल से लेकर सभी प्रकार के व्यवहार बंद रखने का महत्वपूर्ण निर्णय लिया है।
- यह निर्णय शिर्डी में आपराधिक घटनाएं रोकने में कितना कारगर साबित होता है, यह तो आने वाला वक्त ही बतायेगा मगर शिर्डी के साईंबाबा का दर्शन करने देर रात पहुंचने वाले श्रद्धालुओं को इस निर्णय से परेशानी का सामना करना पड़ सकता है। इस प्रकार की शंका अभी से व्यक्त की जाने लगी है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva